escapulats « Torcida Escapulada\nAquest diumenge l’Europa ha de visitar la Via Fèrrea per enfrontar-se a la U.E.Cornellà que entrena l’ex escapulat Jordi Roger. El conjunt del Baix Llobregat està situat a la setena posició amb 35 punts, tres més que el conjunt gracienc. Els verds porten tota la temporada vorejant la part mitja-alta de la classificació i no amaguen que les seves aspiracions passen per intentar fer la promoció d’ascens a 2ª B.\nA la seva plantilla compta amb un dels jugadors més desequilibrants i decisius de la categoria, Enric Gallego, que porta 12 gols. Aquesta xifra el converteixen amb segon màxim golejador de la Tercera Divisió per darrere del jugador egarenc, Carlos Martinez (13 gols).\nLa zona de més qualitat del Cornellà és l’atac i ho demostra el fet que hi destaquen dos jugadors més: Miguel Reverté i Boris. El primer ha demostrat la seva efectivitat amb l’Amposta on feia una parella perfecta amb Luis. Pel que fa a Boris, coneixem perfectament del que és capaç, ja que ha sortit de la pedrera escapulada. Al conjunt gracienc no va poder demostrar el seu talent, però a Masnou, Castelldefels i ara el Cornellà sí que ha pogut.\nPel que fa a l’Europa, destacar que Javi Lara no podrà jugar el partit per sanció. Amb aquesta absència entrarà Carlos Guzmán a l’onze inicial? També tenim el dubte de si Valderas s’ha recuperat de la lesió. De fet, ens vam assabentar de la seva lesió quan estàvem organitzant la botiga de la penya al Nou Sardenya. Una altra incògnita és si Cebri ja s’haurà recuperat de la lesió. Com va dir Pedro Dólera a la roda de premsa del passat partit contra el Castelldefels, es troba a faltar la presència de Cebri. El míster escapulat, fins i tot, va definir Cebri com el “Messi” de l’Europa. D’aquestes paraules s’intueix que existeix Cebri-dependència a la plantilla gracienca. Segons les seves paraules, és com si el Barça li faltés Messi o com si el Madrid no pogués comptar amb Crisitano Ronaldo.\nEsperem que la Via Fèrrea sigui el camp on l’Europa trenqui la mala ratxa a fora de casa. La cita serà a les 12h.\nTagged as: botiga torcida, ceeuropa, enric gallego, escapulats, penya, tercera divisio, torcida escapulada, ue cornella, via ferrea No Comments\nTorna el somriure al Nou Sardenya\nPer fi!! Desprès d’un grapat de partits sense aconseguir els tres punts, ahir en horari nocturn, l’Europa va aconseguir la victòria derrotant el Masnou per 1-0 gràcies el gol d’Alberto González. Absolutament tothom sabia de l’importància del partit per les aspiracions del l’equip gracienc. Els nervis estaven a les cames dels jugadors graciencs i també a la dels visitants que aspiraven a retallar-li punts als locals.\nAbans de començar la segona part del partit (la primera part es va jugar el 13 de novembre, però es va suspendre per la pluja) va haver-hi novetats en l’ubicació de la Torcida Escapulada, ja que ens vam situar a la tribuna. Pel que fa el partit, l’Europa va començar amb força durant els primers cinc minuts, però el primer equip que va crear la primera ocasió va ser Masnou amb un xut de Romero el minut 56.\nEl jugador amb més mobilitat del partit, Rovira, va ser l’encarregat d’executar una falta des de banda esquerra que Alberto va rematar amb el cap de forma magistral al fons de la xarxa (min.61) fent l’1-0. El defensa gracienc ho va celebrar moltíssim amb els jugadors i amb els membres de la banqueta quedant palès l’importància d’aquell gol. L’Europa s’avançava al marcador que ja era un fet diferencial del que havíem vist en els anteriors enfrontaments.\nAmb el gol les ocasions van sovintejar per part dels dos conjunts, però les del Masnou van ser una mica més clares sobretot en jugades a pilota aturada. La defensa gracienca ens va donar més d’un ensurt en voler impedir el perill maresmenc. Rafa Leva va evitar el gol en un parell d’oportunitats en molt bones intervencions.\nEl Masnou va jugar molt al límit del reglament realitzant faltes fora de tota lògica, per posar encara més nerviós el conjunt entrenat per Pedro Dòlera. Segalés que tornava a l’onze inicial per la lesió de Cebri ( estarà un mes de baixa) va tenir alguna ocasió per fer el segon, però no va tenir sort i la falta de ritme de partits també pot ser un element clau.\nTot i el patiment l’Europa es va quedar amb els tres punts i permet afrontar el pròxim partit contra l’Amposta amb més optimisme. Els graciencs acaben la primera volta a la dotzena posició amb 25 punts, 9 per sobre de les posicions de descens i a 10 per sota de la zona de promoció d’ascens. Segons les declaracions de l’entrenador Pedro Dòlera ara l’objectiu immediat és lluitar per la permanència…\nEl pròxim partit és contra l’Amposta al Nou Sardenya on l’equip visitant està situat a la última posició i vindrà a Gràcia a per totes. Nosaltres també hem de sortir a mossegar des del primer segon. Visca l’Europa!!\nTagged as: alberto, ceeuropa, Dolera, escapulats, futbol catala, graciencs, masnou, nou sardenya, rovira, tercera, torcida escapulada No Comments


Quan l'evolució atempta contra l'intel·lecte - El Temps\nQuan l'evolució atempta contra l'intel·lecte\n'El desert i altres palpitacions del nou segle' és l'última obra de l'escriptor i professor de literatura en la Universitat d'Alacant Enric Balaguer. Es tracta d'un conjunt d'assaigs que conviden a la reflexió sobre els distints factors que afecten la societat, positiva o negativament, des del greuge tecnològic fins a la sobredimensió del sexe. Unes meditacions sostingudes sobre un garbuix de referències i lectures diverses.\nMalgrat que la reflexió és un exercici obligat, cada cop es troba més dificultat per l'ús abusiu de les necessitats creades. Tot i així, la reflexió existeix, i hi ha fins i tot qui no entén la seua existència sense expressar els resultats d'aquest exercici. Tot pensament és singular i, com a tal, cadascú tendeix a adreçar-lo cap a qüestions, premisses, i obsessions particulars.\nEn el cas d'El desert i altres palpitacions del nou segle, Enric Balaguer tendeix a parlar de la manca de reflexió en una societat configurada, precisament, per abandonar aquest exercici. Això és provocat per la cultura de la immediatesa, pel pes de la fugacitat, pel sobredimensionament de la imatge i els eslògans amb vocació palmària, que compten amb la protecció d'uns promotors que criminalitzen els matisos dels escèptics. Perquè avui, tal com explica el propi autor, «tot allò que no estiga encaminat a una raó instrumental, a curt termini, en resta exclòs. La comoditat i el confort tècnic, el consumisme, fan la resta. 'No cal res més', ens diu el poder econòmic i el seu lacai, el poder polític. No siga cas que la gent pense pel seu compte, albire altres mons possibles, assolesca criteri propi i siga, de resultes, difícil de manipular».\nAquest efecte previst per George Orwell a 1984 és rescatat per l'autor, que destaca fenòmens actuals que encerten aquell pronòstic de l'escriptor britànic. La cultura del tweet, del missatge curt, de la immediatesa que s'imposa sobre la reflexió està sent adquirida per les principals plataformes de comunicació, que contribueixen a generar la novaparla profetitzada per Orwell.\nAssaig, 198 pàgines\nAmb això es reforça una identitat col·lectiva que percep beneficis en aquest model, perquè implica menys esforç, que es convenç que no hi ha millor forma per rebre els missatges més enllà de la brevetat, que fuig de la reflexió, renuent a abandonar el seu analfabetisme funcional adquirit voluntàriament. Tot, identificant-se amb un poder que l'empenta a l'esforç mínim per assumir les tesis que es pressuposen com a vàlides i com a incontestables.\nI quina seria la vacuna contra tot això? Segons l'autor d'aquest recull d'assaigs, la literatura, visual o escrita: cinema o llibres «per arribar a comprendre el que no abastem en la vida quotidiana, ja que d'alguna manera no ho podem experimentar. Vet ací una forma de coneixement: posar-nos al lloc de l'altre i sentir-nos identificats amb els personatges, com si allò que els passa a ells ens passés a nosaltres. Una experiència d'alteritat de manera directa» per conèixer món i per no quedar-nos amb el reduccionisme interessat de les elits i de les ments mandroses que prefereixen la neciesa a l'esforç del pensament, que obre ulls, portes i realitats.\nA més, meditacions sobre aquells que reflexionen: la depressió que els caracteritza, potser perquè només ells s'atreveixen a comunicar-la. Reflexions sobre el sexe i la seua dimensió, des del seu vessant més romàntic fins al més groller que avui predomina obertament a Internet. O reflexions nacionals, sobre aquells països als quals «la història els ha ensenyat el que vol dir no ser».\nReflexions com a vacuna contra l'imperi de la immediatesa, que ridiculitza tot aquell que vol anar més enllà quan adquireix un costum abandonat que atempta contra els que s'aprofiten d'una alienació fabricada amb mecanismes de fugacitat i eviten les reflexions que alimenten l'esperit crític. Aquest sector, reduït i criminalitzat, és la base dels moviments que acaben fent trontollar els poderosos.\nEl desert i altres palpitacions del nou


La directiva del Vilafranca manifesta la seva indignació per la inhabilitació del president Joan Soler\nTercera Divisió Grup 5, 2015-16\nRamon Filella Vilafranca del Penedès 09-11-2015 19:04 Lectures 751\nLa directiva del Vilafranca va deixar completament buida la llotja del municipal en el partit d´ahir davant el Peralada . Eix\nLa directiva del Vilafranca va deixar completament buida la llotja del municipal en el partit d´ahir davant el Peralada com a mesura de protesta per la inhabilitació de dos mesos que ha patit el president de l´entitat, Joan Soler. El club vilafranquí considera que la sanció és desproporcionada i que l´acta que va redactar l´àrbitre Carlos Calderiña, que va pitar el duel al camp de l´Europa, no s´ajusta a la realitat. A partir d´aquesta acta, la FCF va decidir sancionar Soler.\nEn el redactat, el col.legiat vallesà Carlos Calderiña va fer constar suposades frases i amenaces expressades pel president Joan Soler tals com “he aparcat el cotxe aquí davant i us esperaré per apallisar-vos. No sortireu vius del camp que ja us vàreu escapar el dia de Gavà” o també “la teva mare et trobarà en un contenidor”, entre d´altres. La directiva vilafranquina assenyala que moltes de les frases relatades pel col.legiat no són certes.\nDe fet, el club ja ha fet arribar la qüestió a un advocat i, en els propers dies, emetrà un comunicat en el que fixarà la seva posició oficial al respecte de la polèmica. Segons la versió del Vilafranca, Carlos Calderiña va provocar als membres de la junta que va reconèixer a la graderia del Nou Sardenya. La tensió entre l´àrbitre i el club va començar durant l´enfrontament Gavà-Vilafranca de la jornada 3 de la lliga arrel d´un penal contra el degà penedesenc assenyalat en el minut 94 i que va suposar l´empat definitiu (1-1). Alguns membres de la junta van saltar al terreny de joc de La Bòbila quan el col·legiat va pitar el final del partit.\n3Les dones seran les protagonistes de l'Aerosport d'Òdena - Igualada\n4Sant Pere de Ribes promou l’activitat física a casa en temps de confinament\n5La Cursa Popular de Vilanova se celebrarà el diumenge 29 de març, amb una vintena de punts d'inscripció\n6Guanyem Corrent, cursa solidària confinada en benefici de l'Economat de Vilanova


Shakespeare i Trump\nDeia Julio Camba, i no és el primer cop que el cito aquí, que els homes no són ni bons ni dolents: són absurds. Totes les persones som absurdes, sí, però n’hi ha que a més són dolentes i estúpides. Això és Trump. La seva estupidesa és la de qui diu que tal persona té cent anys i fuma un puro diari, i per tant el puro és bo (la versió pandèmica diu: tal persona pren moltes precaucions i s’ha contagiat, per tant no cal prendre precaucions). Però Trump és sobretot dolent, i per això el vota tanta gent. Shakespeare ens va ensenyar fa quatre segles la fascinació pel mal. Va elevar a la categoria d’art la construcció de vincles emocionals amb personatges malvats.\nEl seu Ricard III ja ens adverteix al monòleg inicial de la naturalesa obscura que mou els seus moviments i de la seva intenció d’aconseguir el tron utilizant tots els recursos, inclosos els legals. Essent com és el poeta més important de tots els temps en llengua anglesa –i en totes les llengües, amb permís de Baudelaire, Dante i l’entitat que coneixem amb el nom d’Homer–, Shakespeare és el menys anglès dels autors anglesos perquè Anglaterra és la pàtria de la compostura i ell venera l’excés. S’ha dit que avui escriuria guions per a The Sopranos, però això és una rucada; més correcte seria dir que The Sopranos no existirien sense Shakespeare. El discurs de Trump és equiparable al que dirigeix Marc Antoni al poble de Roma en el Juli Cèsar shakespearià: “No tinc talent, ni eloqüència, ni mèrit, ni estil, ni maneres, ni el poder de l’oratòria per enaltir la sang dels homes. Parlo d’una manera planera i només us dic el que valtros mateixos sabeu.”\nPerò Shakespeare sap que la fascinació pel mal no pot amagar que la maldat, encara que sigui magnètica, no té interès perquè es dona naturellement, par fatalité, per dir-ho amb paraules de Baudelaire. Que l’interès el té la bondat perquè est toujours le produit d’un art. Shakespeare valora el pecat, entesa aquesta paraula en un sentit laic. El pecat comporta dolor moral. Si no es valora, si tot està permès, no hi ha substància, ni penediment, ni pietat, ni misericòrdia, ni res. Aquest és el drama de les avantguardes: que rasques una mica i no hi ha res. I aquest és el drama de la humanitat. Que Trump ha perdut, sí, però 71 milions de persones han votat absurditat, estupidesa, no-res, maldat.


El Govern defensa la figura del "relator" davant del malestar del PSOE\nCalvo manté l'aposta perquè ha arribat l'hora de "les solucions polítiques"\nPresidents socialistes critiquen l'Executiu pel seu gest amb l'independentisme\nMadrid - Dimecres, 06/02/2019 - 23:17\nMai una paraula com "relator", poc sospitosa de ferir sensibilitats, havia provocat un debat tan encès. L’oposició parla d’"alta traïció" i convoca manifestacions. El partit que sosté el Govern entra en convulsió, amb importants líders territorials desmarcant-se de la iniciativa. Els destinataris d’aquest gest, les formacions independentistes, que reclamaven una mesura d’aquest tipus per no vetar els Pressupostos, assenyalen que no és suficient. Però la Moncloa manté l’arriscada aposta.\nDes de primera hora del matí d’aquest dimecres, l’Executiu va defensar aquesta figura davant propis i aliens. Segons va dir, hauria de limitar-se a "convocar" i "prendre nota" de les reunions d’una taula de partits catalans de nova creació, complementària a la comissió bilateral entre l’Estat i la Generalitat, ressuscitada després de set anys de paràlisi del PP. A les nou, la vicepresidenta, Carmen Calvo, restava transcendència a la polèmica. "Estem mirant el dit i no la Lluna", va dir a la Ser. Però en el Govern no devien quedar satisfets amb aquestes explicacions, perquè dues hores i mitja més tard la número dos de l’Executiu tornava a donar la cara des de la Moncloa. Calvo va insistir una vegada i una altra que la incorporació del "relator" amb prou feines canviava res, que en el fons no era "cap notícia", però que la seva funció podria ser "bastant útil" per encarrilar el debat entre els partits del Parlament. Perquè ara, va dir, havia arribat el moment d’encarar les "solucions polítiques", més enllà dels "problemes quotidians" de Catalunya.\n"No seríem un govern digne si estiguéssim en una situació escapista. Això ja ho va fer el Govern anterior –va assenyalar la vicepresidenta durant la seva llarga compareixença–. "És un assumpte de caràcter pràctic. El relator és algú que pot ajudar a fer la feina. No té més. No és un observador internacional. No és algú que vingui a intervenir en aquesta situació".\nLes seves explicacions no van convèncer. Ni a l’independentisme, que per no rebutjar els Pressupostos demanen altres gestos com abordar el dret d’autodeterminació, ni al PP i Cs, que van convocar una marxa perdiumenge que ve a Madrid, ni tampoc al PSOE, un partit propens a incendiar-se en els debats sobre Catalunya. Sobretot, entre els presidents autonòmics, que temen que la relació de l’Executiu amb ERC i el PDECat els pugui passar factura en les eleccions autonòmiques i municipals del 26 de maig, com va passar el desembre passat a Andalusia.\nEl malestar entre els socialistes és transversal, no només dels dirigents tradicionalment crítics amb Sánchez. Inclou l’aragonès Javier Lambán, que va parlar de "cessions" que "posen en qüestió la Constitució i la decència". El castellanomanxec Emiliano García-Page, que es va confessar "perplex" i va demanar una cita del Consell de Política Federal, que reuneix tots els líders territorials del PSOE, perquè Sánchez ofereixi explicacions. I l’extremeny Guillermo Fernández Vara, que va assenyalar que "les coses que són difícils d’explicar són encara més difícils d’entendre". Però també Luis Tudanca, cap de l’oposició a Castella i Lleó. Sempre alineat amb Sánchez, Tudanca va argumentar aquesta vegada que el Govern s’havia "explicat malament, molt malament".\nA tots ells, Calvo els va dir que parlaven des de la "desinformació" i el "desconeixement". "El Govern està fent la seva maduresa amb maduresa i prudència. Quan intervenim en públic, hem de tenir informació per poder encertar en el que diem", va dir als seus.\nFonts pròximes a diversos presidents autonòmics van explicar després que tenien la informació que els havia donat el Govern: "És a dir, cap". El seu temor, van coincidir, és que la societat no entengui aquest tipus de gestos i que a més siguin "inútils", si ERC i el PDECat no acaben recolzant els Pressupostos. A la Moncloa també ho veuen difícil, més encara al caliu de l’imminent judici al procés al Tribunal Suprem, però insisteixen que la seva obligació és bolcar-se en el diàleg. "Per saber on vas –va dir Calvo–, has de fer-te la pregunta contrària: ¿I si no, què?".\n¿Què és un relator? Significat i funcions\nSánchez accepta un 'relator' del diàleg per salvar els comptes\nTemes: Carmen Calvo Govern Miquel Iceta Catalunya Pressupostos Generals de l'Estat


Hotel Route Inn Nakano Nagano Japó - Ofertes d'hotels amb els MILLORS DESCOMPTES EN LÍNIA\n99-1, Tateishiki,Yoshida, Nakano-city, Nakano, Nagano, Japó, 383-0015 - Molt bona ubicació - Veure al mapa\nTé alguna pregunta per a Hotel Route Inn Nakano?\nBarri Nakano Chikuma Nagano Yudanaka Yudanaka Nagano\nMés informació sobre Hotel Route Inn Nakano\nIdeal tant per a la diversió com per al relax, Hotel Route Inn Nakano es troba a la zona de Nakano de la ciutat de Nagano. Situat només a del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Un ambient ben cuidat i la seva proximitat a Hokushin General Hospital donen a aquest hotel un encant especial.\nGaudiu de les comoditats d'alta gama com ara televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hotel Route Inn Nakano és una selecció idònia per a la vostra estada a Nagano.


L’ACTOR DISPONIBLE (ENTRENAMENT VOCAL PER A ACTORS/ACTRIUS) AMB MIRIAM MARCET\n16, 17, 18 i 19 de setembre 2019\nActors, actrius, performers, directors d’escena, ballarins ...\nNecessitem omplir les paraules de sentit, necessitem que neixin de l’escolta i de la necessitat de ser escoltades, reconnectar amb el nostre dret innat a parlar, a expressar-nos, reconnectar amb la nostra presència acceptant el nostre poder, la nostra veu. En aquest procés contemplem l’entrenament vocal de forma global, com a part indivisible del procés creatiu de l’actor i la construcció del personatge. Us proposem treballar la tècnica vocal i l’imaginari de l’actor de forma simultània com a pont d’unió entre l’impuls creatiu i la Paraula. L’objectiu d’aquest treball és trobar la nostra veu natural, ser conscients de com funciona el nostre instrument, omplir d’especificitat i matís cada Paraula del text i trobar eines concretes que ens ajudin a arribar a la llibertat creativa. Entrenem perquè ment, cos i veu estiguin disponibles i oberts.


Oscar Romero | Information Modeling and Processing Research Group - IMP\nData science i Big Data\n+34 93 413 77 91\nDoctor en Informàtica i professor agregat en el Departament de Serveis i Enginyeria de Sistemes d'Informació de la UPC, expert en Big Data i Business Intelligence.\nOscar Romero és el coordinador en la UPC del Màster Erasmus Mundus IT4BI (Information Technologies for Business Intelligence). Actualment imparteix cursos sobre bases de dades relacionals i no relacionals (també conegudes com NoSQL), Open Data i Business Intelligence en els màster IT4BI i Data Mining & Business Intelligence, així com en el grau d'informàtica. També és responsable del postgrau en Big Data Management and Analytics de la UPC School.\nLa seva recerca se centra en el cicle complet de l'automatització dels processos de decisió (o Business Intelligence) per a usuaris no experimentats i sense coneixements tècnics (també conegut com BI 2.0, Exploratory BI o Situational BI, entre altres)així com Big Data Management. Més específicament, els seus interessos es centre en l'automatització del disseny/implementació/tuning de sistemes decisionals (esquema i fluxos de dades), l'ús d'eines semàntiques (típicament, de la Web Semàntica) per a l'automatització d'aquests processos i el disseny i optimització de sistemes NoSQL.\nFins a la data ha publicat nombrosos articles en congressos de recerca i revistes especialitzades en aquests àmbits, així com diversos capítols de llibre, i actua com a revisor extern en diverses conferències/revistes especialitzades en el seu àmbit de recerca. També ha impartit nombroses xerrades convidades en grups de recerca i simposis internacionals i va dur a terme dues estades de recerca a la Univ. Lliure de Bozen-Bolzano i la Université François Rabelais de Tours. Les seves col·laboracions industrials inclouen diversos projectes amb empreses líders en BI / Big Data tals com SAP, HP Labs, Euranova i l'OMS, entre d'altres.


Vendes a distància - Agència Tributària\nDavall determinades condicions, les vendes de béns expedits o transportats des de qualsevol Estat membre de la Unió Europea amb destinació a Espanya (TAI:Península i Balears), estan subjectes al IVA espanyol com lliuraments interiors.\nEstes condicions són les següents:\nL'expedició o el transport dels béns s'ha d'efectuar pel venedor o pel seu compte.\nEls adquirents han de ser particulars, persones jurídiques o entitats que no realitzen activitats empresarials o professionals (fundacions, associacions sense ànim de lucre), empresaris que apliquen el règim especial de l'agricultura o que no tinguen dret a deduir les quotes de l'IVA suportades per realitzar exclusivament operacions exemptes.\nEls béns objecte dels esmentats lliuraments han de ser diferents dels següents:mitjans de transport nous, béns objecte d'instal·lació o muntatge i béns els lliuraments dels quals hagen tributat conforme al règim especial de béns utilitzats, objectes d'art, antiguitats i objectes de col·lecció en l'Estat membre d'inici de l'expedició o transport.\nL'import total, exclòs l'IVA, dels lliuraments efectuats per l'empresari o professional des d'un altre Estat membre amb destinació a Espanya (TAI), amb els requisits anteriors, haurà d'excedir durant l'any natural precedent o en curs de 35.000 euros.Encara que no s'haguera superat el límit citat, quan els empresaris hi hagueren optat per tributar a Espanya en l'Estat membre d'inici de l'expedició o transport.\nL'empresari que realitze vendes a distància subjectes a Espanya deurà presentar autoliquidacions per l'impost (model 303) i estar identificat a Espanya amb un NIF o número d'identificació fiscal prèvia sol·licitud a través del model 036 (caselles 101, 102, 110, 111, 900 i següents de la pàgina 7).\nPot confirmar que realitza vendes a distància subjectes a l'IVA espanyol mitjançant el “Localitzador”:


Junyent fa balanç del primer any en coalició i posa èmfasi en la fortalesa del govern - Regió7 :: El Diari de la Catalunya Central\nJunyent fa balanç del primer any en coalició i posa èmfasi en la fortalesa del govern\nL'alcalde assenyala els serveis socials, la capacitat per desencallar projectes i la promoció de la ciutat\ngemma camps | manresa 25.07.2016 | 08:43\nL´alcalde Junyent amb bona part de l´equip de govern AJM\nL'Espai Manresa 1522 del teatre Conservatori va ser el lloc escollit, divendres al migdia, pel govern manresà per fer balanç del primer any de mandat. L'alcalde, Valentí Junyent, va insistir a parlar d'un govern, el de coalició de CDC amb ERC, "fort", i va dir que "estem satisfets de la valoració" resultant.\nVan acompanyar Junyent la majoria de regidors, amb la primera tinent d'alcalde, Mireia Estefanell, asseguda a la taula, i la resta fent de públic. No hi eren, per permís de maternitat i de paternitat, respectivament, Àuria Caus i Pol Huguet. Tampoc no hi va assistir Jaume Torras, per temes d'agenda, ni Antoni Llobet, que ha plegat de regidor per poder-se centrar en la seva feina a la Generalitat.\nJunyent va parlar de tres prioritats durant aquest any de mandat, en el qual no va voler diferenciar el temps que CDC ha governat sola, a partir de les eleccions del maig, i el que ho ha fet amb ERC, a partir del febrer del 2016. Va remarcar que "hem constituït un govern fort per a la ciutat", i va repassar els temes en què s'ha incidit amb més voluntat. Els serveis socials, "que sempre hem dit que eren una prioritat, des de l'habitatge fins a les diferents qüestions relacionades amb el benestar de les persones". També va remarcar la capacitat de "desencallar projectes importants de la ciutat": la rotonda de la Bonavista, l'acord per convertir els antics jutjats en la seu de la Generalitat a Manresa i la injecció de 3,6 milions d'euros a l'antic Col·legi Sant Ignasi. Com a tercer element va esmentar "l'ambició per reforçar la projecció de la ciutat de cara al futur i accedir a fons europeus". Estefanell va valorar "la majoria sòlida" del govern manresà com el camí per portar a terme "els projectes de futur necessaris per a Manresa", buscant sempre el màxim consens.


SANTA MARGARIDA - Els Papers de Santa Maria de Nassiu\nAvui l-Esglçesia celebra la festivitat de SANTA MARGARIDA. Va ser la santa que lluit÷a dues vegades amb el dimoni, en forma de drac i davall l-aparená d-home. Antigament es representava un ball inspirat en la vida de la santa, avui recuperat a la Riera de Gai÷a ¿el Tarragonçes?, a diversos llocs del Penedçes, Tarragonçes i zones pr÷oximes.\nHa estat invocada per moltes embarassades perqu÷e ix de la panxa del drac. I çes, al costat de santa Caterina i santa B÷arbara, una de les santes mçes efectives a l-hora de fer=li intercessions.\nL-Illa de Mallorca çes un territori plenament MARGARIDI÷A. Aixçi tenim sa Pobla, Santa Margarida, Santa Maria del Camçi, Felanitx i Capdepera on la tenen com a patrona. En aquests pobles solen tenir un drac al seu escut, per tal de recordar l-episodi el dRAC.\nAl poble de la Riera de Gai÷a ¿Tarragonçes? un grup de joves va treure a la llum l-any 1996 sis versions del ball de santa Margarida, amb molta tradiciço, d-entre els anys 1860 i 1955. Es tractava d-un ball arranjat per Marc Fustçe ¿segle XIX? de manera forá fidel a la narraciço de la Llegenda ÷Auria. Acçi l-apariciço del drac se soluciona amb una lluita de la santa amb el dimoni, i la conversiço de 5.000 homes s-hi representa amb un ball d-espases en qu÷e tots els personatges, excepte el ÷angels, la dida i els diables, ballen al voltant de la protagonista figurant una lluita en qu÷e els conversos i la mateixa santa, finalment, sçon capturats. El text çes mig en castell÷a i mig en catal÷a i sols çes presentat per homes. cosa que li confereix un aire burlesc, a pesar de la seriositat de l-argument.\nLa vida de santa Marina, el seu nom original, çes una llegenda de proced÷encia oriental. çEs en la traducciço de la passio grega al llatçi, quan Marina es converteix en Margarida, no es tçe una explicaciço convincent per÷o aixçi fou. Encara que s-ha dit que margaritae vol dir perla en llatçi i, per tant, vindria a ser com un sçimbol de les virtuts que encarna aquesta santa perqu÷e era xicoteta, humil i bonica.\nLa seua passiço transcorre a Antioquia, on se-ns presenta com a filla d-un sacerdot id÷olatra, per÷o educada per una nodrissa cristiana. Olibri, governador de la regiço, se n÷enamora, per÷o ella no accepta les proposicions del mandatari, perqu÷e aix÷o implicaria renunciar a les seues creences. Olibri la fa assotar i tancar en un calabços. Una vegada dins, s-enfronta amb un drac que aconsegueix menjar=se=la; la santa aconsegueix eixir=ne il.lesa desprçes d-haver=se senyat. Quan es disposa a resar, l-aparegut ¿un home negre? li demana que no ho faá, perqu÷e no vol, diu, acabar com el seu germ÷a drac. Margarida es torna a senyar, li agafa la barba, i quan el tçe reduÇit, li demana qui çes en realitat: çes el dimoni. Desprçes d-una llarga conversa, Margarida dibuixa una creu al terra, que s-obtre i s-empassa la criatura. L-endem÷a, el governador la fa despullar i ordena que la socarrimen amb teies enceses i que, desprçes, la introduesquen en una tina d-aigua perqu÷e li augmente la sensaciço de dolor. La tina es trenca i, davant el miracle, cinc mil homes es converteixen d-una vegada. Finalment, la santa çes decapitada.\nHi ha molta simbologia medieval: el drac i l-home negre representen el dimoni. El senyal de la creu per tal de fer fugir els dimonis era una pr÷actica prevista des de l-inici del cristianisme. I el gest d-aixafar el diable çes recollit en altres passios i relats evang÷elics.\nI finalment un fragment dels gojos a santa Margarida que es canten a Ulldemolins:\nQUAN VOSTRE PARE SABçE\nQUE US TORN÷AVEU CRISTIANA\nPROMPTAMENT VA RENEGAR\nD-AQUELLA LLET SOBIRANA\nI US TRACTAVA DE PROFANA\nTOTS LOS DIES DE LA VIDA…\nPD: Agraesc a ROGER COSTA SOLçE la seua aportaciço amb El gran llibre dels sants…\nCIVILITZATS COM ELS ANIMALS\n10.03.2008 | 12.46\n21 de juliol de 2008 a les 6:18 pm\nSí, és vera, Mallorca és plenament “margaridiana”. I enhorabona per les 100.000 i pico ullades. Gràcies per la teva tasca.


Massamagrell inverteix 48.000 € en l'adequació de la segona planta del centre mèdic auxiliar del Barri de la Magdalena | Valencia Extra\nMassamagrell inverteix 48.000 € en l'adequació de la segona planta del centre mèdic auxiliar del Barri de la Magdalena\nL’Ajuntament de Massamagrell ha començat l’adequació de la segona planta del centre mèdic auxiliar del Barri de la Magdalena.\nL’alcalde del municipi i la regidora d’Urbanisme, han visitat les obres que consistiran en la construcció d’una base centre d’operacions per al SAMU, i l’adequació d’un espai diàfan perquè les associacions del Barri de la Magdalena puguen reunir-se.\nL’alcalde de Massamagrell, Paco Gómez, comenta “la Generalitat Valenciana ens va oferir la possibilitat de comptar amb una base estable per al SAMU, i pensem que aquest seria un bon espai per a la seua ubicació per la seua amplitud, a més d’adequar-lo, com ens va demanar un grup municipal en les propostes del romanent, per a ús associatiu”.\nLa regidora d’Urbanisme, Raquel Gomez, explica “aquestes obres estan valorades en 48.000 euros, i es finançaran a través del romanent de tresoreria de 2020, de la mateixa manera que altres obres que s’estan escometent actualment”.\nMassamagrell substitueix l'enllumenat d'algunes zones per un altre amb major eficiència energètica\nMassamagrell inicia una nova edició dels tallers d'estimulació cognitiva\n6 + setze =\nComencen les obres de remodelació del jardí del carrer de Manuel Simó\nValència Activa presenta la nova campanya de la plataforma Treballem Iguals


Tret de sortida a les obres d'unió del tramvia per la Diagonal\nColau i Aragonès escenifiquen el tret de sortida a les obres d’unió del tramvia a la Diagonal\nLes dues administracions celebren l'inici de les obres i l'Ajuntament de Barcelona afirma que "és un dia històric"\nMaria Solans | Marta Casals Torres | dilluns, 7 de març del 2022, a les 14.24\nL’Ajuntament de Barcelona i la Generalitat escenifiquen aquest dilluns al matí en un acte conjunt l’inici de les obres de connexió del tramvia per la Diagonal. A l’acte, que s’ha fet a l’interior del Disseny Hub, hi han participat l’alcaldessa, Ada Colau, i el president de la Generalitat, Pere Aragonès. També representants d’altres municipis de l’àrea metropolitana, com l’alcaldessa de Sant Feliu de Llobregat, Lídia Muñoz o l‘exconseller de Territori Damià Calvet. També hi ha assistit el vicepresident de mobilitat de l’AMB, Antoni Poveda, i el coordinador del Pla de Rodalies, Pere Macías, que va ser nomenat coordinador del projecte del tramvia durant el mandat anterior a l’Ajuntament de Barcelona.\nEls treballs arrencaran aquest dilluns i afectaran de forma simultània el tram entre Glòries i el carrer de Girona, que tindrà tres parades noves i entrarà en servei a principis del 2024\nEn aquesta primera fase, les obres allargaran el tramvia de la Diagonal des de la plaça de les Glòries fins al carrer de Girona (per enllaçar amb l’estació de metro de Verdaguer). Es tracta d’un tram d’1,5 quilòmetres que tindrà tres estacions: la Monumental, Sicília i Verdaguer. A les Glòries, el projecte preveu un intercanviador de tramvia, bus i metro davant del Museu del Disseny.\nUna obra “que clamava el cel”\nAda Colau ha afirmat que aquest dilluns “és un dia molt bonic, que ens el mereixíem” i creu que la connexió del tramvia ha estat “un èxit col·lectiu” i sobretot, un “èxit ciutadà”. Afirma que amb la connexió “s’ha donat un salt d’escala en la mobilitat sostenible a tota l’àrea metropolitana”. L’alcaldessa ha afegit que “s’està transformant la ciutat per la Barcelona del futur” i ha afirmat que aquesta “era una obra necessària, útil i que clamava el cel”. Per la seva banda la tinenta d’alcalde d’Urbanisme, Infraestructures i Mobilitat, Janet Sanz, ha qualificat l’inici de les obres com “un dia històric i emocionant”.\nAragonès afirma que no serà “una mesura aïllada”\nDurant la seva intervenció, el president de la Generalitat, Pere Aragonès, ha assegurat que la connexió del tramvia “no serà una mesura aïllada” i que cal seguir treballant amb dos objectius: articular “molt millor” el conjunt del territori i seguir avançant en la “descarbonització” del transport públic”. Aragonès ha afirmat que s’ha de millorar la xarxa de Rodalies, augmentar el nombre d’estacions de metro i millorar la xarxa de busos”.\nReclamacions de la PTP\nDurant la seva intervenció, el president de l‘Associació per a la Promoció del Transport Públic (PTP), Adrià Ramírez, s’ha mostrat molt satisfet per l’inici de les obres, però tot i això ha reclamat que es comenci ja a treballar en les altres fases del projecte i ampliar el recorregut del tramvia (amb més parades a municipis com Esplugues de Llobregat o Badalona). Ramírez ha demanat també a les administracions que s’implantin mesures per potenciar l’ús del transport públic: estacions intermodals de bus, carrils bus-VAO i peatges urbans. Les obres les financen les dues administracions: l’Ajuntament de Barcelona i també la Generalitat, a través de l’ATM.\nLa primera fase, en servei el 2024\nLes obres d’aquesta primera fase s’allargaran uns 21 mesos. Per tant, es preveu que estiguin acabades a finals del 2023 i es pugui posar en servei a principis del 2024. Després, caldrà afrontar el tram següent fins a la plaça de Francesc Macià. El projecte per unir el tramvia canviarà el disseny de l’avinguda Diagonal. Les obres afectaran la mobilitat, tant a l’avinguda Diagonal com a la plaça de les Glòries i a altres carrers on hi haurà talls de trànsit.\n— Ada Colau — avinguda Diagonal — Pere Aragonès — tramvia


Abaixen el preu de la factura elèctrica a aquells que menys consumeixen La República\nAbaixen el preu de la factura elèctrica a aquells que menys consumeixen\nEl ministre d’Indústria espanyol, Miguel Sebastián, ha anunciat durant la seva compareixença al Congrés que a través de la tarifa social que tenen els usuaris amb una potència contractada inferior a tres kilowatts només pagaran el consum elèctric, i no el terme de potència, i per tant veuran reduïda la factura elèctrica un 10%. Aquesta mesura afecta 4,5 milions de llars espanyoles, aquelles que menys consumeixen. Segons Sebastián, el govern espanyol ha de tenir cura ‘dels usuaris més desprotegits’. El ministre també creu que cal penalitzar aquells que consumeixen energia de manera excessiva.\nIndústria calcula que 4,5 milions de famílies podran acollir-se a l’anomenada tarifa social. Cal tenir una potència contractada inferior a tres kilowatts i a partir d’ara només pagaran el consum elèctric i no el terme de potència. Això suposarà un estalvi del 10% en les factures elèctriques.\n‘És la nostra obligació vetllar per la protecció dels usuaris més desprotegits, per la qual cosa hem dissenyat una tarifa social destinada a aquells trams de població que no poden gaudir d’un consum d’electricitat elevat’, ha explicat el ministre en la seva compareixença.\nPer Sebastián el camí a seguir és el consum eficient. per aquest motiu cal incrementar la progressivitat de les tarifes, incloent un primer tram de consum mínim gratuït que es recuperarà amb majors penalitzacions per aquells que facin un consum excessiu.\n‘Impulsarem l’ús de tarifes que fomentin l’estalvi, com aquelles que tenen diferents trams de tarificacions horària, que permetran als consumidors obtenir reduccions de fins al 10% en la seva factura elèctrica si gestionen la seva demanda desplaçant els consums més intensius a les hores de menor preu’, ha dit Sebastián.


Tortosa reviu la seva caiguda en mans borbòniques l’any 1708 | Diari de Tarragona\nTortosa reviu la seva caiguda en mans borbòniques l’any 1708\nDes del passat divendres la ciutat ha viscut aquesta recreació històrica i cultural que acabava ahir, diumenge, amb l’assalt final entres totes les tropes a les Avançades de Sant Joan\n24 de Marzo de 2019 - 20:01 hs\nImatge d’un dels moments de la representació del combat final del setge de Tortosa, que va tenir lloc aquest diumenge al matí, a les Avançades de Sant Joan. FOTO: M. N.\nTortosa reviu el combat que va acabar amb la seva caiguda en mans borbòniques, l’any 1708. La pólvora tornava a ser ahir, diumenge, la protagonista de la recreació històrica i cultural viscuda a les Avançades de Sant Joan. Una recreació que va permetre els ciutadans i visitants reviure enfrontaments armats com els que es van produït fa més de tres-cents anys amb motiu del setge de Tortosa, el 1708, quan les tropes borbòniques van prendre definitivament la ciutat en un dels sagnants episodis de la Guerra de Successió.\nEls actes van arrencar divendres i la ciutat ha viscut tot un cap de setmana dedicat a aquest moment històric. Tot i això, el moment estel·lar es va viure ahir amb la recreació de l’assalt final amb totes les tropes. La batalla decisiva amb cavalleria, foc d’artilleria i pirotècnica, que enfrontava els dos bàndols involucrats al conflicte: els austríacs partidaris de l’arxiduc Carles d’Àustria, i els borbònics partidaris del duc Felip d’Anjou, els dos pretendents a la corona espanyola després de la mort, sense descendència, del rei Carles II.\nPer quart any la ciutat vivia aquest esdeveniment de la mà de l’associació dels Miquelets de Catalunya, conjuntament amb els Amics dels Castells i d’altres entitats de recreació històrica arribades de Moià, Girona, València o Almansa.\nEnguany, les representacions de les batalles al fossat de les Avançades van incorporar algunes millores que van facilitar que el públic seguís els combats amb major detall. D’una banda, es van incorporar graderies i es va explicar, abans de començar, el guió de la batalla per tal que els espectadors sabessin com transcorreria l’acció.\nDe la mateixa manera, es va incloure també un sistema de sonorització que permetia escoltar la conversa entre els dos capitans dels dos bàndols en el moment en que es va produir la rendició.\nEls actes de recreació s’han estès al llarg de tot el cap de setmana i un dels principals protagonistes va ser també el riu Ebre. El dissabte es va recrea l’arribada pel riu i un atac fluvial al port de Tortosa, com a primer intent de conquerir la ciutat. Després, l’activitat principal es va traslladar ja al conjunt emmurallat de les Avançades de Sant Joan.\nA banda, aquesta edició ha comptat amb altres novetats per reforçar el coneixement d’aquell episodi bèl·lic des d’un punt de vista històric. El divendres a la tarda el doctor Francesc Xavier Hernández va protagonitzar una conferencia inaugural sobre ‘La poliorcètica a Catalunya, de la Guerra de Separació a la Guerra de Successió. El cas de Tortosa’. Així mateix, l’entitat Amics dels Castells i del Nucli Antic va organitzar ahir una visita guiada al castell de la Suda amb la qual es va accedir a espais de visita poc freqüent, com les restes que hi ha a la part posterior del polvorí.


El PSC alerta dels perills del 'fracking' a la Garrotxa i el Ripollès - El Gerió Digital\nHan demanat una moratòria per a l’ús d’aquesta tècnica, suspengui les activitats i prohibeixi la concessió de noves autoritzacions\nDijous, 3 de gener de 2013 17:41h\nMembres de la plataforma ciutadana "Aturem el 'fracking'" presentada el desembre passat © ACN\nEl PSC, que ja va presentar una altra proposició en aquest mateix sentit a la comissió d’energia, recomana que es constitueixi un grup d’experts per avaluar els riscos mediambientals lligats a la tècnica de fractura hidràulica, a través d’un informe que serveixi de base per a una normativa reguladora. "El Parlament de França ha prohibit l’extracció per fracking. A Alemanya i Gran Bretanya s’està considerant la prohibició i als Estats Units s’estan imposant moratòries per estudiar millor els seus efectes. A l’Estat, i a Catalunya, hi ha una necessitat urgent de regular aquesta pràctica", alerta el diputat socialista per Girona, Àlex Sáez.\nL’interès de les companyies petrolieres al Ripollès no és nova i va tenir un punt de febrada geològica als anys 80, que va portar empreses com la Companyia General Geográfica o la Union Texas a Vallfogona, Les Llosses, Ripoll o Sant Joan de les Abadesses. El novembre passat, el Departament d’Empresa i Ocupació de la Generalitat va autoritzar l’empresa anglesa Teredo Oils United perquè faci noves prospeccions a Olot i Ripoll. El permís, expliquen els socialistes, obliga la companyia a invertir 18 milions d’euros en sis anys i a dipositar una fiança per reparar qualsevol desperfecte al territori. A final de desembre Teredo encara no havia presentat cap pla de treball a l’Ajuntament de Ripoll.\nEl sistema de fractura hidràulica consisteix en la realització de perforacions horitzontals d’entre un i tres quilòmetres dins les quals es col·loquen explosius per aconseguir fractures en profunditat a través de voladures. Seguidament s’hi introdueix un fluid a alta pressió, composat per aigua, sorra i additius químics (cianurs, benzens, xilens i altres substàncies cancerígenes o mutàgenes), bona part del qual es perd durant el procés.\nTot plegat genera una alta contaminació als nivells freàtics més profunds que es poden propagar, amb el temps, a nivells més superficials i a la qual s’hi ha d’afegir l’impacte dels possibles efectes de materials pesants com el mercuri i l’urani. “Des d’un punt de vista de preservació del medi ambient i de les condicions que ha de tenir per assegurar la salut de les persones, no podem estar d’acord amb aquestes pràctiques perquè no ofereixen les garanties que els ciutadans i ciutadanes mereixen. La prospecció per fracking porta implícit riscos mediambientals que m’atreviria a qualificar d’intolerables”, critica Sáez.


La regidora de Cooperació al Desenvolupament i Migració, Maite Ibáñez, junt amb. l'alcalde de València s'ha reunit este matí amb les persones de nacionalitat colombiana acollides pel programa valencià de Protecció Integral de Persones Defensores dels Drets Humans.\nEs tracta d'una iniciativa que gestiona CEAR-PV amb el suport i el finançament de l'Ajuntament, a través de la Regidoria de Cooperació al Desenvolupament i Migració. Les persones participants són G.M, representant de l'Associació Nacional de Desplaçats de Colòmbia i de l'Associació de Dones de la Victòria de San Isidro; i M.V, representant de l'Associació de Dones Víctimes de conflicte armat encaminades cap a la Pau.\nLes dos van arribar a la ciutat a l'inici de l'any per a participar en este programa internacional, i ja van ser rebudes a l'Ajuntament per l'alcalde i la regidora. Ara, una vegada finalitzada la seua labor, de nou Ribó i Ibáñez han mantingut una trobada de comiat, en la qual han assenyalat la importància de mantindre i reforçar les accions internacionals de solidaritat i de defensa dels drets humans.


L'Ajuntament de Barcelona retira l'acusació particular contra els vaguistes del 29 M, Roger i Mercader\n25.06.2015 - 12:53\nL’ajuntament de Barcelona, presidit per Ada Colau, ha decidit retirar l’acusació particular que mantenia contra els sindicalistes, Roger Sànchez i Saturnino Mercader, segons ha manifestat en un comunicat de premsa aquest matí. En la nota, l’equip de govern explica que : ” entén que l’acusació ja està exercida pel ministeri Fiscal i que, per tant, no és necessària la seva participació. Per aquest motiu, el consistori desisteix de l’acusació penal perquè, a més, no hi ha danys a béns municipal i els dos acusats no tenen antecedents penals”.\nEn el comunicat l’ajuntament assegura que “no vol penalitzar reivindicacions socials i recorda que la seva prioritat és garantir la cohesió social, especialment en uns moments on encara es pateix una forta crisi econòmica i s’han generat situacions de gran descontentament. L’Ajuntament s’empara així en la possibilitat legal que ofereix la Llei d’Enjudiciament Criminal d’apartar-se d’aquesta acusació”.\nLa decisió del consistori se suma a l’adoptada uns dies abans quan es va comunicar que no exerciria l’acusació particular en el cas dels també detinguts durant la vaga general del 29 de març de 2012, Isma i Dani. En aquell cas es va argumentar l’acord a partir de l’àmplia mobilització que es va desfermar en solidaritat amb els dos estudiants que, a més, van passar 34 dies en presó preventiva just després de ser detinguts.\nSolidaritat veïnal i política\nEl cas de Roger i Mercader havia suscitat especial solidaritat en el barri barceloní de Sant Andreu. De fet, la detenció de Roger es va produir per part de la Guàrdia Urbana durant la vaga general de 2012. Al seu torn, l’acusació contra Saturnino Mercader també procedia d’una declaració de la guàrdia urbana que l’acusava de desobediència a l’autoritat. El fet que l’Ajuntament de Barcelona retiri l’acusació és significatiu per simbòlic, ja que era l’organisme que havia demanat penes més altes contra els manifestants. A banda del consistori reclamen presó pels vaguistes, la Generalitat de Catalunya i el ministeri fiscal, tot i que en aquests casos les penes reclamades són un xic menors.\nEl dia 30 de juny se celebrarà, no obstant, el judici tant de Isma i Dani com de Roger i Mercader. En els dos casos si s’acceptessin les penes demanades per Generalitat i ministeri fiscal, els sindicalistes haurien d’entrar en presó. Es tracta d’un cas semblant al d’un altre sindicalista, Alfonso Fernández, Alfon, a qui s’ha condemnat a quatre anys de presó per presumpta tinença d’explosius, en un cas que les entitats i partits polítics que li donen suport han qualificat de “muntatge policial”.\nEn el cas de Roger i Mercader, s’havien realitzat també accions per part dels regidors de la CUP, davant l’equip de govern municipal.\ncas Sant Andreu\nRoda de premsa i concentracions fins el dia de judici | Absolució Roger i Mercader!\nRoda de premsa i concentracions fins el dia de judici | Absolució Vaguistes\nEl 5 d'abril jutgen a Roger i a Mercader als qui demanen 8 anys de presó per participar a la vaga general\nRoger i Mercader confien que la Generaliat es retiri del judici en el que els demanen 8 anys de presó\nColau partidària de no recórrer a la via penal per casos… El govern de Xavier Trias va demanar 7 anys per…\nRoger Sànchez: «em demanen cinc anys per abaixar dues… Roger i Saturnino Mercader creuen que amb el cas dels…


Barceló destaca que la Comunitat Valenciana està entre les cinc autonomies amb menys incidència del virus - À Punt\nBarceló destaca que la Comunitat Valenciana està entre les cinc autonomies amb menys incidència del virus\nLa consellera també ha demanat disculpes als professionals sanitaris, que “es mereixien més protecció, més previsió i més mitjans humans”.\nVÍDEO | Barceló destaca que la Comunitat Valenciana està entre les cinc autonomies amb menys incidència del virus\n23 d'abril 2020 - 10:46\nLa consellera de Sanitat Universal, Ana Barceló, ha explicat la gestió del Consell davant de la pandèmia a la Diputació Permanent de les Corts i ha destacat que la Comunitat Valenciana està entre les cinc autonomies amb menys incidència del virus. A la Comunitat Valenciana, hi ha a dia de hui 10.735 positius, 5.388 altes hospitalàries i 1.132 morts.\nBarceló ha explicat que des del primer moment s'han aplicat criteris de responsabilitat escoltant els especialistes. “Les nostres actuacions s’han basat en el rigor científic, en el criteri tècnic, amb transparència”, ha remarcat la consellera.\nBarceló ha dit, per exemple, que la situació més crítica es va registrar del 2 al 8 d’abril en l’àmbit assistencial, quan va haver-hi al voltant de 380 pacients diaris en vigilància intensiva. A partir d’ací, les xifres han anat baixant, però ha recordat que "darrere dels números hi ha persones i la realitat és terrible".\nEl 76% de les residències no tenen cap cas de coronavirus\nLa consellera ha dedicat una part de la intervenció a explicar la situació de les residències valencianes. Ha admés, que “sens dubte, la cara més dura del virus s’ha en els nostres majors”. Barceló ha explicat l’evolució de les mesures del Consell en este col·lectiu i els diferents graus de vigilància i també ha destacat, entre altres xifres, que el 76% de les residències no ha tingut cap cas de coronavirus.\nGràcies als test ràpids es farà un cribat en totes les residències. Barceló ha remarcat que en total, 394 persones han mort en residències. “Vull reconéixer l’esforç de tot el personal sanitari”, ha agraït.\nDisculpes als sanitaris\nLa consellera s'ha mostrat molt crítica amb les dificultats per a trobar material de protecció i ha remarcat que és una de les principals preocupacions del Consell des de l'inici de la crisi. “S’ha produït un pirateig brutal”, ha resumit en referència al mercat internacional de material de protecció.\nAixí mateix, Barceló ha admés que hi ha hagut dificultats en determinats punts per la racionalització de material o per la retirada de material defectuós. I dins la seua intervenció, en línia de les disculpes demanades pel president de la Generalitat, ha admés que s’han comés errors. De fet, també ha demanat perdó, una acció que ha sigut aplaudida ha sigut aplaudida: “Els professionals es mereixien més”, ha resumit.\nLa titular de Sanitat també ha fet al·lusió a la situació actual de la pandèmia i ha explicat que en aquest moments ens enfrontem a una fase complicada, la desescalada. Per això, ha remarcat la necessitat d’actuar amb prudència perquè no es tornen a viure situacions passades.


Què cal fer després d’un tractament dental – ferSalut\nHomeEl teu CAPQuè cal fer després d’un tractament dental\nQuè cal fer després d’un tractament dental\nEs recomana realitzar com a mínim una visita al dentista cada any per fer una revisió i cada 6 mesos si tenim risc de patir càries o alguna malaltia de genives o dels teixits de suport de les dents. També cal fer 2 visites l’any si patim alguna malaltia sistèmica que pot afectar a la cavitat oral com la diabetis, malalties autoimmunes, hepatitis... o bé si som fumadors i/o bevedors d’alcohol.\nDesprés d’una obturació o una endodòncia\nUna obturació és un tractament que fa l’odontòleg per reparar el teixit dental amb càries quan aquesta lesió no arriba al nervi de la dent.\nSi la càries és molt gran i arriba a la polpa dentària, segurament cal fer una endodòncia. Si ens han de fer una obturació per reparar una càries, probablement ens adormiran la zona amb un anestèsic. Les recomanacions en sortir són:\nNo menjar fins que notem la zona totalment desperta.\nPrendre un calmant si en despertar-se la zona notem dolor o molèstia.\nSi al cap d’uns dies encara persisteix el dolor, cal trucar a l’odontòleg per una avaluació del tractament.\nDesprés d’una extracció dental\nSi ens han de treure una dent o un queixal es recomana:\nNo suspendre cap medicació habitual sense que ho hagi indicat el seu metge.\nCol·locar una gassa doblegada fent un cert gruix sobre la ferida i mossegar-la durant 30 minuts. Retirar la gassa i comprovar si està tacada de sang, si fos així col·locar una gassa neta i tornar a mossegar 30 minuts. Les primeres 24 hores és normal que surti una mica de sang de la ferida.\nLes primeres 24 hores posteriors a l’extracció no es pot escopir, ni glopejar ni succionar la ferida o manipular-la, raspallar-la… Si ho fa, pot treure el coàgul o tap que la tanca i tornaria a sagnar podent provocar una hemorràgia.\nEvitar menjar mentre la zona estigui anestesiada (adormida). Les primeres 24 hores cal fer una dieta tova i tèbia per evitar cremades o mossegades. No mastegui per la banda en la qual s’ha realitzat l’extracció per evitar que entrin restes d’aliments a la ferida.\nEs recomana no fumar (almenys durant 3 dies). No prendre alcohol, ni begudes excitants (cafès, coles…) o amb gas.\nEvitar l’exercici intens i l’exposició directa al sol les primeres 24 hores. Millor fer repòs les primeres hores sense estirar-se totalment.\nDesprés de les primeres 24 hores mantenir una bona higiene oral, raspallar les dents i glopejar amb un col·lutori antisèptic mantenint neta la zona de la ferida amb suavitat.\nL’odontòleg l’indicarà en cada cas si ha de prendre medicació. NO pot prendre ASPIRINA ni derivats si té dolor, tenen acció anticoagulant i pot tenir una hemorràgia.\nSi porta dents postisses, no pot tornar-se-les a posar fins després de les primeres hores.\nTruqui o avisi al seu odontòleg si té algun dubte o si al cap de tres dies encara nota dolor a la zona de l’extracció.\nCanal Salut. Salut bucodental


Castellbisbal ja compta amb el seu primer pla per promoure la igualtat de g�nere\t07/12/2009Castellbisbal és un dels pocs municipis catalans de menys de 15.000 habitants que ja disposa d’un Pla d’Igualtat de Gènere. El document, aprovat al darrer Ple municipal, vol esdevenir una guia d’actuació per donar un nou impuls a les polítiques de gènere al municipi, a més de seguir treballant per la igualtat d’oportunitats entre dones i homes.\nL’Ajuntament de Castellbisbal ha aprovat al darrer Ple municipal, celebrat el passat dilluns, 30 de novembre, el seu primer Pla d’Igualtat de Gènere, de manera que es converteix en un dels pocs municipis catalans de menys de 15.000 habitants que compta amb un document específic per introduir la perspectiva de gènere en tots els àmbits de la política municipal.\nEl document, que té una vigència de cinc anys, conté més d’un centenar d’actuacions pensades per contribuir a la consecució dels canvis necessaris que permetin una relació més equilibrada entre les dones i els homes de Castellbisbal. Totes les accions que inclou el Pla d’Igualtat de Gènere han estat plantejades transversalment, de manera que no només es proposen mesures dirigides específicament a les dones, sinó que es tenen en compte les seves necessitats en un context determinat i des de totes les àrees municipals. Són actuacions que estan relacionades entre elles i que permeten treballar en contra de tots els elements que provoquen desi-gualtats de tracte i d’oportunitat, amb la voluntat d’aconseguir la qualitat de vida de les dones i la seva participació en els moviments i en els processos de millora del municipi. Així doncs, entre el conjunt de mesures que estableix el Pla destaquen les accions per lluitar contra la violència masclista, per promoure la salut femenina, per assolir la igualtat efectiva a l’àmbit laboral, per fomentar la coeducació, la formació i la presència cultural de les dones; o per desenvolupar la perspectiva de gènere en les polítiques urbanes i l’ordenació del territori. L’elabo-ració del Pla d’Igualtat de Gènere de Castellbisbal ha estat un dels primers compromisos de la Regidoria d’Igualtats, creada a mitjan de l’any passat i responsabilitat directa de l’alcaldessa, M. Dolors Conde (PSC). El procés de disseny del document va començar el novembre del 2008, quan aquesta nova àrea municipal va encarregar a la consultoria en polítiques d’igualtat Artau Associats una diagnosi per detectar les condicions de les dones de Castellbisbal respecte als homes del municipi. Un cop identificades aquestes problemàtiques, la mateixa consultoria ha elaborat el Pla d’Igualtat de Gènere, en un procés en el qual han participat totes les àrees i serveis municipals. El resultat d’aquesta feina es va presentar el passat dimecres, 4 de novembre, als caps d’àrea del consistori, en una trobada a la qual també va assistir l’alcaldessa, M. Dolors Conde, i altres membres del govern municipal.\nEl proper pas, ara que el Pla d’Igualtat de Gènere de Castellbisbal ha rebut l’aprovació del Ple de l’Ajuntament, és la creació d’una comissió que vetllarà pel compliment del document i farà seguiment de les accions que es vagin desenvolupant.\n’Els municipis poden fer molt per la igualtat efectiva entre dones i homes’\nM. Dolors Conde, alcaldessa de Castellbisbal (PSC), és també la primera regidora d’Igualtats que ha tingut l’Ajuntament, en tractar-se, aquesta, d’un àrea de nova creació.\nSegons la primera edil ’l’experiència d’altres ajuntaments en la matèria mostra que l’àmbit local pot fer molt per promoure la igualtat efectiva entre homes i dones. Les dinàmiques socials generals ens hi porten: durant els darrers vint-i-cinc anys hem viscut importants canvis en el sentit d’un trencament progressiu de les mentalitats tradicionals. L’Ajuntament ha de sumar-se a aquesta evolució positiva i estimular-la. Estic convençuda que el Pla que acabem d’aprovar ajudarà a construir, entre tots i totes, un Castellbisbal més just per a tothom’.


A Morella s'han aprovat les ajudes del Pla Resistir que es publicaran el dilluns\nMorella presenta tres casos actius per COVID-19 amb diverses altes en els últims dies\nREDACCIÓ - 06/02/2021\nCiutat de Morella\nLa junta de govern local celebrada ahir a la vesprada a l'Ajuntament de Morella va aprovar les bases de la convocatòria d'ajudes del Pla Resistir impulsat per la Generalitat Valenciana, al qual es va adherir. Aquestes ajudes són per a les empreses i persones autònomes afectades per les restriccions que provoca la COVID-19. D'aquesta manera, a Morella es destinaran 208.142 euros.\nCada persona autònoma o empresa amb menys de 10 treballadors i treballadores rebrà una quantitat fixa de 2.000 euros, més una variable de 200 euros per cada treballador o treballadora. En el decret de la Generalitat s'estableixen el tipus d'empreses que podran accedir, com són allotjaments, activitats turístiques, hostaleria, restauració, oci nocturn, activitats de creació artístiques i d'espectacles, activitats esportives, recreatives i d'entreteniment. Les ajudes estan dirigides a cobrir les despeses de l'activitat realitzada per les persones treballadores autònomes i microempreses amb un màxim de 10 persones a càrrec seu. Aquestes despeses podran haver-se realitzat des d'abril de 2020.\nTota la informació de les ajudes estarà publicada a la web municipal. Cal explicar que una vegada publicades les bases d'aquestes ajudes el dilluns, hi ha un termini de 15 dies per a presentar la documentació. L'Ajuntament de Morella va traslladar la informació a l'Associació d'Empresaris Turístics de Morella i Comarca (ASETMICO) i a les gestories de la localitat. Així, "s'està fent un intens treball i es busca facilitar i agilitzar el procés i que les empreses puguen rebre al més prompte possible aquestes ajudes tan necessàries" ha explicat l'alcalde de Morella, Rhamsés Ripollés. A més, ha destacat que "es tracta d'ajudes molt importants a causa de la gran quantitat de persones autònomes i menudes empreses que vist disminuïda la seua activitat per la COVID-19 i les consegüents restriccions".\nSituació amb la COVID-19\nMorella presenta tres casos actius de COVID-19 de caràcter social que s'han produït en els últims dies. En l'última actualització hi havia nou casos, per la qual cosa, els positius augmenten, tot i les altes donades, com la tendència general arreu del país. Així, des de Salut Pública fan una crida a la importància del seguiment de les mesures establertes i evitar el contacte social. També del confinament en les persones que presenten símptomes o esperen les proves diagnòstiques.\nEl Ayuntamiento de Vall dAlba activa una segunda fase del Plan Resistir para que las ayudas lleguen a más sectores en apuros por el Covid-19\nBenifairó de les Valls abona la totalitat de les ajudes concedides del pla Resistir


Olot s'adhereix al Pacte Nacional per a la Mobilitat Segura i Sostenible 2021-2030 :: Ajuntament d'Olot\nOlot s'adhereix al Pacte Nacional per a la Mobilitat Segura i Sostenible 2021-2030\nEl plenari de l’Ajuntament d’Olot del mes d’abril ha donat llum verda a l’adhesió, que té per objectiu impulsar accions de pacificació de la mobilitat. També s’ha aprovat definitivament el Pla Director i el Reglament d’ús dels Horts Urbans.\nOlot forma part del Pacte Nacional per a la Mobilitat Segura i Sostenible 2021-2030. Així ho ha aprovat el ple de l’Ajuntament d’Olot d’aquest dijous 22 d’abril del 2021 que ha donat llum verda a la inclusió del municipi en aquest projecte que té per objectiu potenciar una mobilitat més sostenible, segura i engegar accions de pacificació del trànsit a la ciutat. El projecte ha comptat amb el vot favorable de l’equip de govern de JuntsxCat amb el suport d’ERC, PSC i l’abstenció de la CUP.\nLa iniciativa neix des del Servei Català de Trànsit (SCT), organisme adscrit al Departament d’Interior de la Generalitat de Catalunya que vetlla per la gestió del trànsit i la seguretat viària a tot el territori. El Pacte vol ser les bases de l’estratègia de seguretat viària i mobilitat sostenible per a la pròxima dècada i, amb l’adhesió d’Olot, el municipi es compromet a implementar un conjunt d’accions i activitats per a la prevenció d’accidents a la ciutat, reduir el 50% les víctimes mortals el 2030 respecte del 2020, incrementar la pacificació de la mobilitat a la ciutat i l’impuls d’una circulació més responsable, sostenible, saludable, connectada i respectuosa amb el medi ambient.\nAquesta adhesió se suma al conjunt d’iniciatives i projectes que el consistori olotí ja porta a terme des de fa anys amb la voluntat de millorar la mobilitat a la ciutat. Entre ells destaca el procés participatiu Olot Pedala en marxa des de principis d’aquest 2021, la nova ordenança de circulació que està treballant l’Ajuntament d’Olot així com la gestió dels vehicles de mobilitat personal o el suport de la ciutat a la Taula de Mobilitat de La Garrotxa, en la qual Olot és present.\nD’altra banda, el plenari d’aquest dijous també ha donat llum verda als primers tràmits per poder engegar millores dels camins del Triai, la Moixina i les Planotes. En concret, s’ha aprovat per unanimitat el conveni d’encàrrec de gestió al Consell Comarcal de La Garrotxa que demanarà al Departament de Territori i Sostenibilitat una subvenció per poder engegar aquestes actuacions de millora, conservació i manteniment. En detall, s’ha previst actuar al tram que va des de la intersecció de la pista del Triai amb l’avinguda de Sant Jordi d’Olot, fins al paratge del Triai a l’altura de Bellpuig; el tram que va des de l’inici de la pista de la Moixina fins a l’hípica de Can Nic, passant per Can Soc; i el tram de les Planotes a Can Mali.\nEn l’àmbit d’Urbanisme també s’ha aprovat per unanimitat del plenari el conveni l’expropiació per mutu acord de la finca situada al número 5 del carrer del Puig, dins del Pla Parcial de Rebaixinc i inclosa al Pla d’Ordenació Urbana Municipal així com l’aprovació definitiva del Pla Director dels Horts Urbans 2021-2025, incorporant les indicacions del Parc Natural de la Zona Volcànica de la Garrotxa, i el Reglament d’ús dels Horts Municipals d’Olot.\nAprovació de l’exempció de pagament en activitats sense ànim de lucre\nParal·lelament, el plenari també ha aprovat un seguit de preus de les matrícules, mensualitats i calendari de les escoles bressol municipals d’Olot així com de l’Estiu Riu. En aquest cas, aquests elements han comptat amb l’abstenció de la CUP i el vot favorable de la resta de grups municipals.\nA part, seguint amb les mesures del Pla de Reactivació d’Olot per acompanyar i impulsar les activitats de la ciutat afectades per la crisi de la COVID-19, també s’ha modificat l’ordenança de preus públics per facilitar que totes les empreses d’ensenyaments artístics puguin fer ús de la Plaça de Braus d’Olot per a la realització dels seus espectacles sense ànim de lucre de final de curs.\nLa proposta de modificació sorgeix arran la necessitat de moltes empreses vinculades amb l’ensenyament i l’art que, degut a les mesures de prevenció i restriccions d’aforament per la COVID-19, no poden portar a terme aquests espectacles a les seves instal·lacions.\nAlhora, també s’ha volgut donar suport als professionals del món de la cultura i el comerç a les portes de la celebració de la Diada de Sant Jordi evitant que hagin de fer front al pagament dels preus públics per a la cessió de material com taules, cadires i cavallets per al muntatge de les seves parades. Aquest punt ha comptat amb la unanimitat del plenari.\nCondecoracions de la Policia Municipal d’Olot, institucions i professionals\nPer altra banda, el plenari també ha donat compte del conjunt de condecoracions i felicitacions de diversos membres del cos de la Policia Municipal d’Olot per la seva tasca així com l’entrega de la medalla de bronze al mèrit policial a les agents cíviques de l’Ajuntament d’Olot, pel seu suport en la recerca d’un desaparegut a la ciutat. També ha rebut aquesta felicitació el cap de l’operatiu de l’Associació de Voluntaris de Protecció Civil d’Olot per la seva feina de coordinació i gestió i una treballadora del servei de neteja per la seva dedicació, garantint la seguretat sanitària amb la desinfecció de les instal·lacions municipals. Alhora, també s’ha fet entrega del títol de membre honorari del cos a l’agent Miquel Cruañas, recentment jubilat, després de 37 anys a la Policia Municipal.\nEn el plenari d’aquest dijous l’Ajuntament d’Olot ha acordat renunciar al càrrec de conseller de Ràdio Olot i prendre l’acord relatiu a la venda d’accions de Ràdio Olot i Olot Televisió amb l’abstenció del PSC i el vot favorable de la resta de grups municipals. D’altra banda, ha aprovat amb el vot a favor de tots els grups municipals la revisió del Registre d’Activitats de Tractament, seguint les normatives de protecció de dades.\nAl mateix temps, s’ha donat compte de la reclamació del Instituto Nacional de la Seguridad Social a l'Ajuntament en relació amb el que havia de ser el nou edifici a #Olot. Es tracta d'un import de 414.153,87 € en concepte de devolució de l'impost de construccions i interessos de demora i també s’ha donat compte de l’Informe de la Tresoreria sobre el compliment de la Llei de Morositat i dels pagaments duts a terme per part de l’Ajuntament d’Olot i DinàmiG del primer trimestre del 2021 així com la tramesa de l’escenari pressupostari 2021-2024 del Ministeri d’Hisenda.\nTot seguit s’ha donat compte de l'aplicació del Fons de contingència extraordinari per la COVID-19 entre l'1 de gener i el 15 d'abril de 2021 que ascendeix als 580.000 € i inclouen la convocatòria d'ajuts a activitats afectades per la pandèmia, entre altres conceptes. D’altra banda, també s’ha donat compte del compliment de la Llei de Racionalització i Sostenibilitat de l’Administració Local pel que fa a la limitació de personal eventual i de l’Informe d’Auditoria del Control Financer de les Subvencions atorgades l’any 2019.\nPel que fa a mocions, s’ha aprovat amb el vot de tots els grups la moció del PSC a favor de potenciar la construcció de terrasses i balcons als nous edificis. D’altra banda, s’ha rebutjat la moció del grup municipal de la CUP per a l’adhesió d’Olot a l’Associació de Municipis i Entitats per l’Energia Pública (AMEP) amb el vot contrari de l'equip de govern i favorable de la resta de formacions.


Ajuntament de Caldes d'Estrac - Comença el període de pre-inscripció per al curs de Cuidadors no professionals.\nComença el període de pre-inscripció per al curs de Cuidadors no professionals.\nLes pre-inscripcions es podran fer fins el 17 de juliol\nL'àrea d'Acció Social informa que ja es poden fer les pre-inscripcions per al curs de Cuidadors no professionals que organitza l'Ajuntament en col·laboració amb el Departament d'Afers Socials i Família i la Fundació Pere Tarrés.\nEl curs tindrà una durada de 25 hores teòriques i pràctiques i la previsió és que es realitzi entre el mes de setembre i octubre. Els interessats poden inscriure's a travès de l'adreça electrònica: infossocials@caldetes.cat o al telèfon 93. 792.12.45


El Parc Nacional d'Aigüestortes i Estany de Sant Maurici ja és una reserva Starlight i una destinació turística Starlight - Nou Camping\nEl Parc Nacional d’Aigüestortes i Estany de Sant Maurici ja és una reserva Starlight i una destinació turística Starlight\nEl Parc Nacional d’Aigüestortes i Estany de Sant Maurici va rebre el reconeixement com a Reserva Starlight i Destinació turística Starlight a l’octubre de 2018 , coincidint amb el seu 63 aniversari. El premi reconeix àrees que posseeixen cels nocturns foscos de qualitat excepcional i també infraestructura per promoure el turisme relacionat amb l’astronomia , a més de prendre mesures per protegir aquestes condicions. Aquest és el primer parc català, i un dels primers a Espanya, que ha rebut aquesta distinció, atorgada per la Fundació Starlight.\nEn 2016, el Parc Nacional va començar el procés de presentar la seva candidatura per al reconeixement com Reserva Starlight i Destinació Turística Starlight . Aquestes certificacions té el doble objectiu de preservar la qualitat del fosc cel nocturn del Parc Nacional i promoure els diferents valors culturals, astronòmics, paisatgístics i naturals associats amb ell, així com desenvolupar altres activitats turístiques relacionades amb aquest recurs natural.\nAquest procés d’adjudicació va incloure una avaluació de l’estat actual del cel nocturn de l’àrea, per establir els seus nivells de foscor i, per tant, determinar les mesures preventives necessàries per conservar i millorar les condicions ambientals de l’àrea protegida.\nEl Parc Nacional d’Aigüestortes i Estany de Sant Maurici, que va rebre l’estatus de parc nacional el 21 d’octubre de 1955 , és un dels actius naturals més importants dels Pirineus de Lleida. Amb un superfície de 14.199 ha, més una àrea perifèrica de 26.733 ha, aquest espai natural es comparteix entre els municipis de El Pallars Sobirà, el Pallars Jussà, l’Alta Ribagorça i la Val d’Aran , i és un dels més genuïns exemples de territori d’alta muntanya. El parc és únic a causa de la naturalesa majestuosa dels seus paisatges i la seva tremenda riquesa de flora i fauna.\nEn 2017, va rebre més de mig milió de visitants.\nl Parc Nacional és una referència per a la protecció i conservació del patrimoni natural i cultural dels Pirineus, així com un motor socioeconòmic estratègic per al desenvolupament dels districtes locals i pobles del territori muntanyós. El 2006, es va convertir en el primer parc nacional a Espanya a obtenir la Q de certificació de qualitat turística. A més de la Q per a la certificació de qualitat turística, el parc també ha rebut altres reconeixements, incloses les certificacions EMAS de la UE i ISO 14001 per a la gestió ambiental.\nSi estàs buscant un destinació turística Starlight , vine a Nou Camping i gaudeix amb nosaltres de tot el que ofereix l’entorn en què estem!\nFiled Under: Activitats, Blog, Entorn, Naturalesa, Turisme Tagged With: Parc Nacional d'Aigüestortes, Reserves starlight, Starlight, Turisme Starlight


sewing in the rain: de maig 2011\nFinestres de Córdoba\nQuan vaig de viatge, tinc obsessió per fotografiar les finestres de les cases. I la veritat és que les de Córdoba són espectaculars.\nPublicat per Patricia a 23:11 Cap comentari:\nCom cada any, amb les amigues de la facultat, fem una sortida de cap de setmana. Aquest cop hem anat a Córdoba.\nCórdoba és una maravellosa ciutat situada a la riba del riu Guadalquivir i al peu de Sierra Morena. És una ciutat més aviat petita amb un gran patrimoni cultural degut a les influencies de diferents cultures com els romans, els bizantins, els visigots, els àrabs, els jueus i els cristians.\nEls monuments més importants són "La Mezquita", el "Puente Romano", la "Iglesia de San Bartolomé", el "Cristo de los Faroles",els jardins de "El Alcazar",etc.\nHo varem visitar pràcticament tot. A més vem tenir la sort de que era la setmana de "la Feria", una festa per disfrutar,ballar sevillanes, menjar (sobretot salmorejo) i beure (sobretot rebujito) a les diferents casetes. Fins i tot vem anar amb un carro tirat per cavalls.\nEncara que estem a la primavera, ha fet moltíssima calor. I tot estava molt verd i ple de flors.\nEn definitiva, ha sigut un magnific cap de setmana, cultural, gastronómic i terapèutic.\nEn nom de totes,dono les gràcies a la Maite que és la que sempre organitza els viatges.I espero que ho continui fent perque ho fa millor que ningú.\nMosaic de la "Iglesia de San Bartolomé"\nEl "Cristo de los Faroles"\nEls jardins de "El Alcázar"\nEntrada a la "Feria"\nPublicat per Patricia a 23:48 1 comentari:\nCollage de postres\nPublicat per Patricia a 23:17 Cap comentari:\nLa Loli L. m'ha regalat moltes llimones del seu jardí. M'ha donat per fer dues coses: un pastís i una mousse.\nLa recepta de la mouse de llimona és de la Montse R.\n-8 iogurts naturals\nBarregem els iogurts amb la llet condensada i el suc de les llimones. Previament ratllarem la pell que també afegirem. Ho fiquem a la nevera per beure-ho ben fresquet.\nPastís de llimona:\n-100 g. de mantega desfeta\n-el suc i la ratlladura de dues llimones\n-300 g. de farina\nHo barregem tot deixant pel final la farina i el llevat. Ho fiquem en el motlle greixat, i ho col.loquem al forn precalent a 180ºC durant 35 minuts.\nHo podem servir amb xocolata calenta.\nUn altre funda per les ulleres\nA la feina tinc unes ulleres que em poso quan tinc que mirar lletres o nombres petits, doncs la meva presbícia avança més ràpid del que voldria. Perquè no es facin tant malbé els hi he fet una funda que es tanca amb un tros de cuir i un botó.\nDe la revista japonesa "Cotton Time nº 83" he fet una bossa que vol ser un hipopòtam. Els acabats dels projectes d'aquesta revista no acostumen a ser massa bons (per dins no està folrada).\nEn contes d'un hipopòtam sembla un batraci\nI després he volgut inventar una bossa amb la cara de gat. He de millorar els dissenys i sobretot els acabats.\nÉs un gat una mica ortopèdic\nPublicat per Patricia a 11:43 1 comentari:\nAdicte a la harissa\nA casa nostra ens agrada molt el menjar picant.Des que el Javier va treballar una temporada a Tunisia, ens hem aficionat a la harissa.\nLa harissa és una salsa picant molt comuna a la gastronomia magribina. Està feta de pebrots vermells picants fumats, cilantre, all i carví (una especie de comí). Es comercialitza en pols, en pasta (la meva preferida) o en forma de salsa.\nNormalment es mescla amb oli d'oliva perque perdi una mica la seva picantor i accentuar el sabor caracteristic que li dona el fumat.\nJo la faig servir sobretot pel cuscús de verdures i cigrons. Peró també queda molt bé per acompanyar qualsevol carn o peix a la planxa o unes simples patates bullides.\nPublicat per Patricia a 17:54 Cap comentari:\nVegetació dels aiguamolls\nEls Aiguamolls de l'Empordà es situen a la Badia de Roses (Costa Brava) ,dins de la comarca de l'Alt Empordà (Girona).\nLa vegetació dels sorrals propers a la platja, és una vegetació adaptada a aquest ambient inhòspit degut al vent i a la salinitat del mar.\nUs mostro algunes de les plantes més típiques d'aquest indret:\nLleterassa marítima (Euphorbia paralias)\nHerba pixanera (Alyssum maritimum)\nI molts matolls que no he sabut identificar:\nPublicat per Patricia a 23:32 Cap comentari:\nCake de règim\nUltimament estic rodejada de gent que té el colesterol alt o que fa règim per no engreixar-se.Així que he pensat transformar una recepta de pà de pessic en una cosa un pel més saludable.\nHe canviat el sucre refinat i blanc pel sucre moré; la farina normal per farina integral; la mantega per oli de girasol; la llet sencera per llet descremada. I els ous sencers per clares pasteuritzades (proteina pura) que venen al Mercadona a molt bon preu.Els aliments integrals tenen més fibra, els desnatats menys greix i el colesterol es troba al rovell de l'ou.\nPerò perqué tingui una mica més de gust afegirem perles de xocolate negre i fruits del bosc (que aportaran vitamina C).\n-70 g. de fruits del bosc congelats\n-40 g. de perles de xocolata negre\n-300 g. de farina integral\n-3 clares d'ou pasteuritzades\n-200 ml. de llet descremada\n-125 g d'oli de girasol\n-120 g. de sucre de canya integral\n-1 cullerada de postre de llevat en pols\nPrecalentem el forn a 200ºC. Untem el motllo amb una mica d'oli.\nEn un bol, barregem les clares, la llet i el sucre.Quan la barreja estigui esponjosa afegim l'oli de girasol.(A)\nEn un altre bol, barregem la farina amb el llevat.Després afegim les perles de xocolata i les fruites del bosc congelades.Al impregnar-se de farina fará que la xocolata i les fruites no baixin cap a la part de sota del pastís; sino que es repartiran uniformement per tot ell quan es cogui.(B)\nBarrejem la mescla (A) amb la (B).\nHo fiquem al motllo rápidament per tal de que les fruites del bosc no es descongelin i seguidament al forn que baixarem a 170ºC (les perles de xocolata quedaràn senceres) i courem durant 35 minuts.\nSi volem que sigui més amorosit ho servirem amb una crema de formatge fresc (desnatat) batut.\nQui pugui menjar sense restriccions de cap mena, que faci la versió pro-lípidica que segur que serà molt més gustosa .\nPublicat per Patricia a 23:51 1 comentari:


L’Anderlecht belga serà finalment el rival als quarts de final de la Youth League\nLa UEFA ha comunicat aquest dilluns la decisió d’excloure el Dinamo de Zagreb per alineació indeguda al partit vuitens contra els belgues El Barça tornarà a visitar Brussel·les després de l’eliminació europea de la temporada passada\nEl Juvenil A de Gabri Garcia es veurà les cares amb el RSC Anderlecht belga als quarts de final de la UEFA Youth League (18 hores / UEFA.tv) en una eliminatòria a partit únic. El partit es jugarà a l’estadi Van Roy, situat a la localitat de Denderleeuw, als afores de Brussel·les. En un primer moment els blaugranes s’havien d’enfrontar al GNK Dinamo, que va superar l’Anderlecht (0-2) als vuitens de final. No obstant això, la UEFA ha comunicat aquest dilluns la decisió d’excloure els croats per alineació indeguda de Matija Fintic, que estava sancionat.\nL’Anderlecht, botxí blaugrana la temporada passada\nAmb aquest aparellament es repeteix l’eliminatòria europea de la temporada passada a la Youth League, amb la diferència que aquest cop serà als quarts enlloc dels vuitens. Llavors, els belgues van aconseguir eliminar el Juvenil blaugrana (1-0) tot i el bon partit i les múltiples ocasions dels nois entrenats per Garcia Pimienta. Per arribar fins aquí, el RSC Anderlecht, campió de la Lliga Belga, ha passat quatre eliminatòries, a més dels vuitens contra el GNK Dinamo. L’SK Brann (1-1 i 5-0), el Servette (1-2 i 2-2) i l'Arsenal (2-0) han estat les seves víctimes. Ara els nois de Gabri tenen l’oportunitat de venjar-se i aconseguir el passi per a la final four de Nyon eliminant el seu últim botxí europeu.


Hôtel balladins Saintes Saintes França - Ofertes d'hotels amb els MILLORS DESCOMPTES EN LÍNIA\nDescompte a Hôtel balladins Saintes\n9 Rue De La Côte De Beauté Zi De L ormeau De Pied, Cours Genet, Saintes, França - Veure al mapa\nBasada en 1277 comentarisVeure el que han dit els hostes\nMés informació sobre Hôtel balladins Saintes\nDissenyat tant per oci com per negoci, Hôtel balladins Saintes està situat idealment a Saintes; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Golf Saintes són només algunes de les atraccions disponibles per als visitants.\nA Hôtel balladins Saintes, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, premsa són només algunes de les comoditats que fan que Hôtel balladins Saintes sigui diferent dels altres hotels de la ciutat.\nGaudiu de les comoditats d'alta gama com ara calefacció, servei de despertador, aparell de televisió LCD/pantalla de plasma, TV satèl•lit/cable, habitacions interconnectades disponibles per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hôtel balladins Saintes no troba competidors en cap categoria.


Fonts en documents EPUB (i en especial en iBooks) | TOTHOMweb\nEl cas de les tipologies de lletra personalitzades, però, és lleugerament més complicat ja que, a més de definir el font-face i el font-family, cal afegir el fitxer de la tipografia en el del document .opf. És a dir, un document CSS que contingui un codi com:\ni la inclusió en el del document .opf:\nPerò per als senyors d'Apple això no és suficient, i el seu lector de llibres electrònics iBook aplica la seva pròpia tipologia. Però no de forma homogènia, sinó només en els elements\ni . Això fa que, en els elements d'enllaç, blockquote, li, code, etc. es respecti la tipologia definida per l'autor i, en la resta no, portant a un poti-poti de de fonts que és incontrolable i desagradable al lector.\nLa solució a aquest desgavell passa per incloure un fitxer com.apple.ibooks.display-options.xml dins la carpeta META-INF (no cal declarar aquest fitxer en el ) amb un codi de l'estil:\n<?xml version="1.0" encoding="UTF-8" standalone="yes"??>true


Classificat com a DISCAPACITAT,Ètica i Moral,MITJANS DE COMUNICACIÓ\nNens "amb problemes" (2)\nContinuant amb el tema d’ahir, avui voldria recomanar un llibret molt pràctic i que està molt relacionat amb el que escrivia ahir. Els autors són Àngels Ponce i Miguel Gallardo. Trobareu tota la informació a la següent pàgina web\nQuè li passa a aquest nen? és un llibre-guia especialment indicat per a pares, mestres, cuidadors i totes aquelles persones que es relacionen amb nens que pateixen alguna discapacitat o la viuen de prop, en germans, amics o companys d’escola. El llibre és molt il.lustratiu i pedagògic i aconsegueix explicar de forma entenedora els límits i el comportament d’aquests nens, amb exemples senzills a l’abast de lectors de totes les edats.\nEl llibre està especialment indicat per a adults que tracten amb nens amb discapacitats i amb els seus germans, o petits que per la seva relació familiar, d’amistat o qualsevol altre vincle social es relacionen amb nens que pateixen alguna alteració . El seu format i estil semblant a un llibre infantil, ajuda als més petits a compartir la seva lectura i els dibuixos amb els grans.\nAquest llibre ha estat guardonat amb el Premi de la Crítica de la revista Serra d’Or 2006 a l’apartat Coneixements-juvenil, així com una menció especial en els premis Junceda.


Esports - Més de 400 jugadors desfilen en l'acte de presentació de la Penya Blaugrana\nMés de 400 jugadors desfilen en l'acte de presentació de la Penya Blaugrana\nEnguany la Penya Blaugrana Sant Cugat està formada per 430 jugadors\nel 16/nov/12 Jordi Foix Futbol PDF\nLa formació i l'educació dels jugadors és el principal objectiu que la Penya Blaugrana Sant Cugat vol inculcar als més de 400 membres que defensen la samarreta de l'entitat. Aquesta és la principal idea que el president del club, Josep Maria Félez, ha volgut transmetre en l'acte de presentació de la temporada 2012-2013 que s'ha dut a terme aquest divendres a la ZEM de Can Magí. En l'acte també ha assistit el regidor d'Urbanisme i Obres, Pere Casajoana, el regidor socialista Pere Soler,el directiu de la Federació Catalana de Futbol, Francesc Folguera, i l'exfutbolista del Barça Julio Alberto, que ha acudit en representació del Futbol Club Barcelona.\nUna temporada més la Penya Blaugrana Sant Cugat s'ha presentat en família i per vuitè any ho ha fet l'escola de futbol Hristo Stoichkov. L'acte ha començat amb les fotografies dels equips que formen l'entitat blaugrana al costat dels directius de l'entitat. A continuació ha tingut lloc la presentació i desfilada de tots els equips davant l'afició blaugrana, que omplia les grades de la ZEM de Can Magí. I l'esdeveniment ha finalitzat amb els discursos dels directius i personalitats presents. El president de la Penya Blaugrana Sant Cugat, Josep Maria Félez, ha destacat la importància que l'entitat dóna als seus jugadors en l'educació i els valors.\nHem arribat als 430 nens. Estem creixent amb els equips, a qui inculquem els nostres valors, com saber guanyar i perdre.\nDe la seva banda, l'exfutbolista i representant del Futbol Club Barcelona, Julio Alberto, ha assegurat que l'entitat blaugrana té en la Penya Blaugrana un exemple a seguir.\nEstem implicats amb la Penya i el futbol base. La Penya té alguna cosa especial. Fa una gran feina i té un gran futbol base. És un exemple a seguir.\nEn la mateixa línia, el directiu de la Federació Catalana de Futbol, Francesc Folguera, ha destacat la feina que fa la Penya, en què destaca les persones per davant dels futbolistes.\nLa feina de la Penya és d'agraïr perquè ajuden a fer persones. En una societat multicultural fan una gran feina d'integració. L'enhorabona per la tasca que fan.\nPel que fa a infraestructures, la presentació ha servit per anunciar una novetat important. I és que sembla que el problema de la ZEM de Can Magí amb els pollancres, que fan mal bé la gespa articifial, arriba a la seva fi. El regidor d'Urbanisme i Obres, Pere Casajoana, ha assegurat que de cara al Nadal l'Ajuntament tractarà el problema amb els arranjaments.\nEls arranjaments els portarem a terme al Nadal. Se'ls injecta un producte que resoldran el problema.\nL'acte també ha comptat amb la presència del regidor socialista, Pere Soler. Una nova edició del tret de sortida d'una entitat que, a través dels colors blaugrana, prioritza l'educació més enllà de la competició.


Pintura a l'aire lliure i exposicions per celebrar el Dia Internacional dels Museus - Poble Andorrà\nPintura a l’aire lliure i exposicions per celebrar el Dia Internacional dels Museus\nL'esperit de Joaquim Mir i les rèpliques de l'obra 'Prats de Santa Coloma' de la col·lecció d'art de Crèdit Andorrà s'han apoderat de l'exterior de l'Espai Columba\nFoto: M. P. L'activitat que es realitza aquest dissabte als exteriors de l'Espai Columba.\nEn el marc de la celebració del Dia Internacional dels Museus, que se celebra aquest 18 de maig, l’àrea de Museus del Govern i el Carmen Thyssen han posat en marxa aquest dissabte la primera de les activitats dissenyades per celebrar l’efemèride. Així, al llarg d’aquest mes, s’han organitzat una sèrie de propostes mitjançant la pintura a l’aire lliure i xerrades temàtiques que giren al voltant de la figura de l’artista Joaquim Mir i la seva obra ‘Prats de Santa Coloma’, de la col·lecció d’art de Crèdit Andorrà. L’activitat ha consistit en una sessió de pintura a ‘PlenAir’ que s’ha desenvolupat a l’exterior de l’Espai Columba i que ha aplegat una vintena de persones.\nAixí doncs, els participants han representat aquesta obra tan característica de Mir amb pintura al guaix i cavallet. La primera de les sessions s’ha iniciat a les 11 hores, però també hi ha programades per a les 12, les 15.30 i les 16.30 hores. Segons ha explicat la ministra de Cultura i Esports, Sílvia Riva, “avui retrobem uns talleristes que estan emulant a Mir i que donaran aquesta visió diferent d’un quadre” que forma part de l’exposició ‘Talents amb denominació d’origen. De Rigalt a Puigdengolas’ que acull el Thyssen.\nParal·lelament, l’activitat s’ha fet coincidir amb l”Street Art’, un projecte “que tenia per objectiu posar a l’abast dels joves artistes plàstics del Principat la possibilitat de decorar els murs que envolten l’Espai Columba amb dues figures com sant Gregori i sant Silvestre” mitjançant “una visió moderna i fresca”. Precisament, tres dels pintors que formen part del projecte ja han iniciat les il·lustracions aquest dissabte i, de cara a la setmana vinent, està previst que es presenti el resultat final.\nPer la seva banda, la cap de projectes del museu Carmen Thyssen, Teresa Areny, ha indicat que “per nosaltres és fantàstic haver engegat aquesta sinergia amb els museus d’Andorra”. “Estem molt contents que ens brindessin aquesta oportunitat de lligar l’Espai Columba amb la nostra exposició de ‘Talents'”, ha ressaltat, recordant que l’obra de Mir “és totalment representativa del país”. Així doncs, des del Thyssen estan satisfets d’impulsar col·laboracions d’aquesta mena per tal de sumar esforços i que els equipaments “siguin referència cultural de la nostra terra”.\nEn un altre ordre de coses, i tenint en compte la celebració del Dia Internacional dels Museus, Riva ha posat en relleu que, en l’actualitat, “estem recuperant la mobilitat i tornant a rebre turistes”, una situació per la qual els museus “ja s’han estat preparant i no han parat en cap moment”. En relació amb les activitats paral·leles, “sabem que són un punt bàsic”, tant pel que fa a la ciutadania del país com pels visitants, que saben que “troben una oferta complementària durant la seva visita a Andorra”.\nReobertura de la piscina i del gimnàs comunals d'Escaldes


Sabrià: ‘Treballem cada dia amb un únic objectiu, referèndum, referèndum i referèndum’ - Esquerra\nSabrià: ‘Treballem cada dia amb un únic objectiu, referèndum, referèndum i referèndum’\nEl portaveu nacional d’Esquerrra Republicana, Sergi Sabrià, ha subratllat un cop més que ‘estem treballant des de tots els àmbits on tenim responsabilitat per fer el referèndum. Hi treballem des de Govern, des del Parlament, i des del partit, que just ahir va aprovar reservar una partida d’un milió d’euros al pressupost intern del 2017 per fer la campanya del Sí. El referèndum convé al país, i el farem. Treballem cada dia amb un únic objectiu, referèndum, referèndum i referèndum’.\nEn aquest sentit, sobre la suposada operació diàleg de l’Estat espanyol, Sabrià ha definit aquesta operació com a ‘fum’ perquè els fets ens porten cap a una altra realitat ben diferent de persecució als tribunals. ‘És gravíssim que el Tribunal Constitucional obri la porta a sancionar el debat d'idees. Perquè no existeix ni pot existir cap norma penal que prohibeixi el debat parlamentari. No existeix ni pot existir un debat d'idees il·legal com el que la Fiscalia insinua’.\nEl portaveu nacional d’Esquerra Republicana, ha insistit que ‘el que està en joc és la democràcia, no el futur polític d’una persona o una altra sinó el futur d’un país i per tant, atacant la presidenta i la Mesa del Parlament, no s’ataca només la institució i la seva essència sinó també i sobretot el debat i la paraula’.\nSabrià ha insistit que ‘cap tribunal no pot demanar a la Presidenta i a la Mesa que actuïn com a òrgan censor. El dia que el Parlament accepti que hi ha temes sobre els quals no es pot debatre la democràcia haurà perdut. I perquè la llibertat d'expressió és un dels pilars bàsics d'una societat democràtica, avui tornem a defensar a Carme Forcadell, a Anna Simó, a tots els membres de la Mesa i a tots els diputats que defensen la llibertat d'expressió, el debat d'idees, la democràcia, al cap i a la fi’.\nUn partit a imatge del nou país, on homes i dones sigui lliures i iguals\nLa vicesecretària general d’Entorn, Gestió del Coneixement i Dones d’Esquerra Republicana, Mireia Mata, ha explicat que dissabte el Consell Nacional va aprovar el Pla d'Igualtat del partit, que té l'objectiu d'assolir un 40% de presència de dones en totes les estructures orgàniques del partit, d’aquí al 2019.\nMata assegura que ‘el partit vol ser el millor exemple d’allò que esperem que sigui la nova República: un país on homes i dones sigui lliures i iguals. Fem amb nosaltres mateixos el mateix que farem amb la nova República, i ens posem el llindar el més alt possible. Som autoexigents perquè som capaços’. ‘La República la volem neta, justa i transparent, i per això, volem que els debats del procés constituent incorporin una perspectiva de gènere’ ha reblat.\nLa responsable de Dones del partit ha explicat que ‘a Esquerra estem convençuts que les dones, que representen el 52% de la població, haurien d’estar igualment representades en tots els àmbits de decisió: des de governs i parlaments, fins a les institucions més properes al ciutadà, com els ajuntaments’.\nEl portaveu nacional, Sergi Sabrià, i la vicesecretària general d’Entorn, Gestió del Coneixement i Dones d’Esquerra Republicana, Mireia Mata